Қырҭтәыла апарламент ахантәаҩы Шьалуа Папуашвили Европарламент ахадаРобнрта Мецола лахь ааԥхьара ҟаиҵеит.
Аҳәамҭаҿ ишану ала, аԥшьашаҽны апарламент аҿы Қырҭтәыла азҵааразы адебатқәа мҩаԥгахароуп, адебатқәа рҿы зҵаара хаданы иқәдыргылоит аихқәа рхақәиҭреи ажурналистцәа ршәарҭадареи. Апарламент ахантәаҩы игәаанагарала, Евроеидгыла алаларазы Қырҭтәыла аҳәара афон аҿы, хазы иалху апроблемақәа рыхцәажәараан, Қырҭтәыла амоу апрогресс иазыԥхьагәаҭатәуп.
“Қырҭтәыла аихьӡарақәеи ақәҿиарақәеи Қырҭтәыла Евроеидгыла алаларазы аперспектива арҭоит, ҷыдала Евроеидгыла аҭынчреи ашәарҭадареи рполитикеи, аенергохьыԥшымреи, зхы иақәиҭу аџьармыкьеи, акультуратә ахкырацәареи рхырхарҭала.
Ауадаҩрақәа рацәоуп. Аха, атәыла аҿиара ахырхарҭала ибзианы иубарҭоуп апрогресс, аиӷьтәреи Евроеидгыла арӷәӷәара апотенциали шаҳҭаху.
Қырҭтәыла ашьаҿа ҟанаҵеит. Уажәы уи Евроеидгыла ҟанаҵароуп. Иҟоу агеополитикатә ақәыӷәӷәара иазыԥҳьагәаҭаны, Евроеидгыла зыԥшра ҟамҵакуа Қырҭтәыла акандидат тәыла астатус анашьароуп. Европарламент Қырҭтәылеи, Украинеи Молдовеи рыдгылареи Европа алидерцәа ҳтәылақәа рганахьала иҟарҵаз адгылара аҵак ҷыда рымоуп”, – иҳәеит Папуашвили.